TV-Gids vir Donderdag 10 Desember 2015
JY LEES NOU TV-Gids vir Donderdag 10 Desember 2015
17:00 Skole Top 10 (kykNET): Ons is by die Rooies van Kroonstad en hulle is aan die brand. Die leerders van Die Afrikaanse Hoërskool Kroonstad vermaak ons met 'n mengsel Afrikaanse musiek en die eerste rugbyspan gee selfs 'n boodskap aan die Springbokke.
17:00 Familiefoto (VIA): Die Kelly-Loulie's word deur ons energieke mooimaakspan onder hande geneem en fotograaf Lisa Skinner leer die kykers hoe sy te werk gaan om hulle perfekte, kreatiewe portret op film vas te lê.
17:30 Skoonma-Se-Tong (VIA):'n Man proe geblinddoek sy vrou en ma se kos – en moet dan sy gunsteling kies. Ettienne Ludick, sy ma Maureen en sy vrou Martie is in Amor Vittone se kombuis.
18:30 Villa Rosa (kykNET): Marius is vasbeslote om sy aandele aan Liam te verkoop, maar Stef wil 'n stokkie daarvoor steek. Celine gee vir Lida 'n oormaaksessie en dit wil voorkom of dit die gewenste uitwerking op Fritz het.
18:30 7de Laan (SABC2): Matrone ontvang 'n baie belangrike oproep van haar dokter. 'n Aangename nuwe kêrel trek in die Heights in. Marko moet tussen Emma en Anna kies.
19:30 Binnelanders (kykNET): 'n Krisis bring twee dokters nader aan mekaar. Adler het 'n plan met Southern Hope en Bart. Pippa is nie gelukkig met haar man se besluite nie, en 'n vrou se voete word onder haar uitgeslaan deur meer as een verrassing.
20:00 Bravo! (kykNET): Milan Murray maak die skuif van aktrise na kinderboekskrywer en ons maak 'n draai by die Halleluja mode en genade-funksie in die Paarl. Plus, die wenners van die tydskrif Tuis se Fixit met Flair-kompetisie word aangekondig.
20:30 Boer soek 'n vrou (kykNET): Dit is tyd vir die boere om hul gekose vroue se familie en vriende te ontmoet. Sy wys hom haar woon- en werkplek. Vir die eerste keer is sy tuis in haar omgewing en die boer soos 'n vis uit die water.
20:30 The Best of Leon Schuster (e.tv): 'n Versameling van die steelkamera-genie Leon Schuster se beste draadstekery en poetse.
21:00 Masters of Sex (M-Net Edge): Vanaand sit Masters sy surrogaatprogram voort onder die waaksame oë van Johnson.
21:30 The Night Shift (M-Net): Drew en Rick loop weg nadat die skerpskutterdrama met 'n dooie en 'n verassing geëindig het.